An Naga Supermarket Stallholders Credit Cooperative, Inc.  (Namascco, Inc.)  (Agosto 1989- 1996) sarong kooperatiba natogdas sa laog kan publikong saodan (ngonyan inaapod nang Naga City People's Mall) kan Siyudad nin Naga. An kagtogdas kaini iyo mansana idtong mga nagkasuroloan na paratinda kan Oktobre 3, 1987. Nakapatogdok ini sa ground floor nin sadiri niyang edipisyo na duwa an soson asin nag'ookupar nin hiwas na 40 metro kwadrado (5 m x 8 m.) alagad an nasabing edipisyo natomtom nanggad kan nagkaigwang dakulang katutong kan Nobyembre 7, 2008 na nagpoon sa ikaduwang eskalon kan merkado publiko, naglakop sa ikatolo asin nadamay an ibang parte kan saod sa pinaka'ibaba kun saen yaon an edipisyo kan kooperatiba.